सीआईए टीम ने महम में छीने थे 11 लाख, खुलासे पर रकम लौटा किया समझौता, एसपी ने लाइन हाजिर कर की इतिश्री
पुलिसअधीक्षक द्वारा सीआईए के कर्मचारियों को लाइन हाजिर किए जाने के मामले के बाद नई कहानी सामने आई हैं। दरअसल, हिसार के एक युवक से महम में 11 लाख रुपये छीनने का मामला सामने आया था। इसका खुलासा हुआ, मगर पुलिस ने समझौता करवा दिया। हालांकि हिसार के एसपी राजेंद्र कुमार मीणा सीआईए स्टाफ के लाइन हाजिर करने को रूटीन की प्रक्रिया बता रहे हैं।
शिकायत के अनुसार गत 27 फरवरी को राजथल गांव के दिलबाग उर्फ बागी अपने परिवार की महिलाओं के साथ करीब ग्यारह लाख रुपये की नकदी लेकर एक किराये की कार में सवार होकर गुड़गांव के लिए रवाना हुआ। कार का चालक नारनौंद निवासी मनदीप था जिसके हिसार सीआईए में संपर्क थे। मनदीप से मिली सूचना के बाद हिसार सीआईए की टीम ने बलंभा गांव के समीप शाम के समय कार को रोक लिया और 11 लाख रुपये की नकदी छीन ली।
इसके बाद जब दिलबाग ने महम थाना पुलिस को शिकायत की। शिकायत के अनुसार उस समय टीम के कुछ सदस्यों ने पुलिस की वर्दी भी पहनी हुई थी तो मामला पकड़ में गया। इसके बाद महम थाना पुलिस ने मनदीप से हिरासत में लेकर पूछताछ की तो सारे मामले का खुलासा हो गया। महम थाना पुलिस ने हिसार सीआईए टीम से संपर्क साधा तो उनके भी होश उड़ गए और 11 लाख रुपये वापस देने को तैयार हो गए। इसके बाद हिसार सीआईए टीम ने 11 लाख रुपये दिए और महम थाने में समझौता कर लिया।
महमथाना प्रभारी से बात कर जाना मामला
मामलेके बारे में जब हिसार के पुलिस अधीक्षक को जानकारी मिली तो उन्होंने महम थाना प्रभारी से बात करके विस्तार से जानकारी ली। इसके बाद शुक्रवार को उन्होंने सीआईए प्रथम द्वितीय के इंचार्ज सहित सात पुलिस कर्मचारियों को लाइन हाजिर कर दिया। लेकिन तो लूट की एफआईआर दर्ज करवाई और ही विभागीय जांच शुरू की।
हिसारएसपी बोले-उसने कर लिया समझौता
हिसारके पुलिस अधीक्षक राजेंद्र कुमार मीणा ने कहा इस मामले में कोई शिकायत नहीं मिली है और जिस व्यक्ति का नाम रहा है, वह खुद अपराधी है। लेकिन उसने समझौता कर लिया है। जब जानकारी मिली तो लाइन हाजिर कर दिया। महम थाना प्रभारी ने स्वीकारी घटना लेकिन कहा-समझौता हो गया है।
जब इस बारे में महम थाना प्रभारी दीवान सिंह से बात की गई तो उन्होंने घटना की पुष्टि की और साथ ही कहा कि दोनों पक्षों में समझौता हो गया है, इसलिए कोई कार्रवाई नहीं की गई है। एक सवाल के जवाब में उन्होंने माना कि हिसार एसपी से इस बारे में उनकी बात हुई है।
इन्हेंकिया था लाइन हाजिर
हिसारके पुलिस अधीक्षक राजेंद्र कुमार मीणा ने शुक्रवार की शाम को सीआईए प्रथम के प्रभारी मुकेश कुमार, सीआईए द्वितीय के प्रभारी नरेंद्र सिंह, सीआई प्रथम के सब इंस्पेक्टर नर सिंह, हवलदार विरेंद्र सिंह, ईएचसी विजय कुमार, ईएचसी शमशेर सिंह, कांस्टेबल अजय कुमार को लाइन हाजिर किया था।
किराये पर गाड़ी लेकर गया था युवक, पुलिस ने चालक को पकड़ा तो खुला राज
रोहतक एसपी बोले- शिकायत के अगले ही दिन हो गया समझौता
रोहतकके पुलिस अधीक्षक पंकज नैन से जब बात की गई तो उन्होंने भी मामले की पुष्टि की और कहा कि इस बारे में शिकायत मिली थी। लेकिन शिकायतकर्ता ने अगले ही दिन समझौता कर लिया जिसके कारण केस दर्ज नहीं किया गया।
वहीं सीआईए तत्कालीन प्रभारी इंस्पेक्टर मुकेश ने कहा कि ऐसा कोई मामला मेरे संज्ञान में नहीं आया है। यदि ऐसी घटना होती तो लूट का मामला दर्ज किया जाता।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva